hotchpotch/miracl-hf-unified huggingface dataset:
अज़ान
अज़ान () या अदान। इस्लाम में मुस्लिम समुदाय अपने दिन भर की पांचों नमाज़ों के लिए बुलाने के लिए ऊँचे स्वर में जो शब्द कहते हैं, उसे अज़ान कहते हैं।
अज़ान कह कर लोगों को [मस्ज़िद] की तरफ़ बुलाने वाले को मुअज़्ज़िन कहते हैं।
मदीना तैयबा में जब नमाज़ बाजमात के लिए मस्जिद बनाई गई तो जरूरत महसूस हुई कि लोगों को जमात (इकटठे नमाज पढने) का समय करीब होने की सूचना देने का कोई तरीका तय किया जाए। रसूलुल्‍लाह ने जब इस बारे में सहाबा इकराम (मुहम्मद साहिब के अनुयायी) से परामर्श किया तो इस बारे में चार प्रस्ताव सामने आए:
उपरोक्त सभी प्रस्ताव हज़रत मुहम्मद सल्लल्लाहु अलैहि वसल्लम को गैर मुस्लिमों से मिलते जुलते होने के कारण पसंद नहीं आए। इस समस्या में हज़रत मुहम्मद सल्लल्लाहु अलैहि वसल्लम और सहाबा इकराम चिंतित थे कि उसी रात एक अंसारी सहाबी हज़रत अब्दुल्लाह बिन ज़ैद ने स्वप्न में देखा कि फरिश्ते ने उन्हें अज़ान और इक़ामत के शब्द सिखाए हैं। उन्होंने सुबह सवेरे हज़रत मुहम्मद सल्लल्लाहु अलैहि वसल्लम की सेवा में हाज़िर होकर अपना सपना बताया तो हज़रत मुहम्मद सल्लल्लाहु अलैहि वसल्लम ने इसे पसंद किया और उस सपने को अल्लाह की ओर से सच्चा सपना बताया।
हज़रत मुहम्मद सल्लल्लाहु अलैहि वसल्लम
ने हज़रत अब्दुल्लाह बिन ज़ैद से कहा कि तुम हज़रत बिलाल को अज़ान इन शब्‍दों में पढने की हिदायत कर दो, उनकी आवाज़ बुलंद है इसलिए वह हर नमाज़ के लिए इसी तरह अज़ान दिया करेंगे। इसलिए उसी दिन से अज़ान की प्रणाली स्थापित हुई और इस तरह हज़रत बिलाल रज़ियल्लाहु अन्हु इस्लाम के पहले अज़ान देने वाले के रूप में प्रसिद्ध हुए।
यह सिर्फ सुबह की नमाज़ में कहे जाते हैं
समुद्री ऊदबिलाव
समुद्री ऊदबिलाव () समुद्र में रहने वाला एक ऊदबिलाव है जो प्रशांत महासागर के उत्तरी और पूर्वी छोरों के तटों पर पाया जाता है। इस समुद्री स्तनधारी का वज़न 14 से 45 किलोग्राम के बीच होता है जो अन्य ऊदबिलाव जातियों और रासू (वीज़ल) परिवार (जिसमें ऊदबिलावों के साथ-साथ नेवले और रासू भी आते हैं) के अन्य सदस्यों से ज़्यादा है, हालांकि यह अन्य समुद्री स्तनधारियों की तुलना में कम है। ठन्डे समुद्रों में इनकी मोटी और चर्बीयुक्त खालें और घने बाल इन्हें गर्म रखते हैं। हालांकि यह ज़मीन पर चल सकते हैं फिर भी यह अपना अधिकाँश जीवन समुद्र में बिताते हैं।
सागर में यह नीचे फ़र्श तक डुबकी लगाकर जलसाही, सीप, क्रस्टेशिया और मछलियों की कुछ जातियों को पकड़कर अपना आहार बनाते हैं। शंख या सीप के अन्दर छुपने वाले जानवरों को यह अक्सर पत्थरों से तोड़कर खाते हैं, जिस वजह से यह मानवों के अतिरिक्त उन गिनती के जानवरों में हैं जो औज़ार इस्तेमाल करते हैं। किसी ज़माने में इनकी संख्या 1.5 से 3 लाख होती थी लेकिन सन् 1741-1911 काल में इनकी ख़ालों के लिए इनका खुलकर शिकार किया गया जिस से इनकी विश्वभर की आबादी केवल 1,000-2,000 रह गई। उसके बाद इनके शिकार पर अंतर्राष्ट्रीय पाबंदी लगने से इनकी संख्या फिर से कुछ बढ़ी है।
वृहत् अवसादी मनोविक्षिप्ति
वृहत् अवसादी मनोविक्षिप्ति या वृहत् अवसादी रोग (Major depressive disorder (MDD)) एक मानसिक रोग है जिसमें बहुत अधिक अवसाद होता है जिससे व्यक्ति के आत्म सम्मान में कमी आती है और वह सामान्य रुचि की गतिविधियों में भी आनन्द नहीं आता। यह सामान्य अवसाद से अलग है और इसमें व्यक्ति एक प्रकार से अक्षम बनाने वाला मनोरोग है जो व्यक्ति के परिवार, कार्य, स्कूल, सोने एवं खाने की आदतों तथा सामान्य स्वास्थ्य को बुरी तरह प्रभावित करता है। इससे ग्रस्त बहुत से लोग आत्महत्या कर लेते हैं।
कृष्णाजी विनायक वझे
कृष्णाजी विनायक वझे (१६ दिसम्बर १८६९ -३१ मार्च १९२९) भारतविद एवं सिविल अभियन्ता थे। उनका जन्म १६ दिसम्बर १८६९ को हुआ था। सन् १८९१ में उन्होने पुणे इंजीनियरिंग कॉलेज से सिविल इंजीनियरी में डिप्लोमा किया।
कृष्णाजी वझे ने प्राचीन भारत में विज्ञान एवं प्रौद्योगिकी की प्रगति पर अनेकों शोधपूर्ण ग्रन्थ प्रकाशित किए। उन्होने अनेकों पत्र-पत्रिकाओं में शोधपत्र लिखे। 'प्राचीन हिन्दी शिल्पशास्त्र-सार' उनका सबसे प्रसिद्ध ग्रन्थ है जो मराठी में है। यह ग्रन्थ उनके शिल्प-विषयक पाँच-छः ग्रन्थों का सारांश है।
मानसोल्लास
'मानसोल्लास' नामक टीका-ग्रन्थ के लिए देखें, "मानसोल्लास (टीका ग्रन्थ)"
मानसोल्लास (मानस + उल्लास = मन का उल्लास) १२वीं शती का महत्वपूर्ण संस्कृत ग्रन्थ है जिसके रचयिता चालुक्यवंश के राजा सोमेश्वर तृतीय हैं। इसे 'अभिलाषितार्थचिन्तामणि' भी कहते हैं। इसकी रचना ११२९ ई में हुई थी। इस ग्रन्थ में राजा के 100 विनोदों का विवरण संकलित है। इसमें गीत, वाद्य, नृत्य तत्कालीन समाज में उपयोगिता और प्रमुख सिध्दान्तों का विवरण है। यह अत्यन्त महत्वपूर्ण तथ्य है कि चालुक्य वंशी राजा सोमेश्वर ने स्वयं इस ग्रन्थ को लिखा था। ऐतिहासिक क्रमानुसार में संगीत के विविध आयामों का सुव्यवस्थित ऑकलन और अध्ययन में राजा की विशेष रूचि समाज में संगीत के स्तरीय महत्व को स्पष्ट करता है।
यह १०० अध्यायों वाला एक विशाल ग्रन्थ है। वास्तव में यह विश्व का प्रथम विश्वकोश (इन्साइक्लोपेडिया) है।
यह ग्रन्थ पाँच 'विंशति'यों में विभक्त है। प्रत्येक विंशति में बीस अध्याय हैं। प्रत्येक अध्याय एक विशिष्ट विषय से सम्बन्धित है। पाँचवीं विंशति का नाम 'क्रीडाविंशति' है जिसमें राजदरबार में खेले जाने वाली क्रीडाओं का वर्णन है। इनमें 'पसकक्रीडा', 'गोलकक्रीडा' आदि का वर्णन है।
इस ग्रन्थ में भांति-भांति के विषय वर्णित हैं, जैसे राज्यप्रप्ति के साधन, राज्य में स्थायित्व स्थापित करना, राजा का विनोद आदि। इसमें भारतीय कला, शिल्प, भोजन, आभूषण, खेल, संगीत एवं नृत्य से सम्बन्धित अमूल्य जानकारी है। इस ग्रन्थ में श्लोकों की संख्या इस प्रकार है-
मानसोल्लास (टीका ग्रन्थ)
सोमेश्वर द्वारा रचित 'मानसोल्लास' के लिए देखें, "मानसोल्लास"
मानसोल्लास सुरेशाचार्य द्वारा रचित अद्वैत का महान ग्रन्थ है। यह आदि शंकराचार्य द्वारा रचित 'दक्षिणामूर्ति स्त्रोत्र' का वार्तिक (टीका) ग्रन्थ है।
कूगर
कूगर () या पूमा या प्यूमा () या पर्वतीय सिंह () फ़ेलिडाए कुल का एक शिकारी मांसाहारी जानवर है जो उत्तरी अमेरिका और दक्षिणी अमेरिका के पश्चिमी पहाड़ी क्षेत्रों में मिलता है। यह सुदूर उत्तर में कनाडा के यूकोन इलाक़े से हज़ारों मील दूर दक्षिणी अमेरिका की एन्डीज़ पर्वत शृंखला तक विस्तृत है और पृथ्वी के पश्चिमी गोलार्ध (हेमिस्फ़्येर​) में किसी में अन्य जंगली जानवर से बड़ा निवास क्षेत्र रखता है। कूगर आदत से एक अकेले रहना वाला और रात को सक्रीय रहने वाला प्राणी है। हालाँकि लोक-विश्वास में रंग-रूप के कारण इसे सिंह से मिलता-जुलता समझा जाता है, वास्तव में आनुवंशिकी (जेनेटिक) नज़रिए से यह सिंहों से ज़्यादा चीते और साधारण पालतू बिल्ली से सम्बंधित है। पहाड़ी शेर या प्यूमा अपनी असाधारण लम्बी छलाँग के लिये जाना जाता है। प्यूमा बड़ी बिल्लियों में गिना जाता है क्योंकि नर प्यूमा लगभग 8 फीट तक लम्बा होता है और इनका वजन 75 किग्रा तक होता है।
फ़ेलिडाए
फ़ेलिडाए () बिल्लियों और बिल्ली-नुमा मांसाहारी जानवरों का जीववैज्ञानिक कुल है जिसमें बिल्ली, सिंह, शेर, चीता और लिंक्स जैसे प्राणी शामिल हैं। वर्तमान युग में इस कुल की दो शाखाएँ अस्तित्व में हैं: पैन्थेरिनाए‎ () और फ़ेलिनाए‎ ()। पैन्थेरिनाए‎ में बाघ, सिंह, तेन्दुआ और जैगुआर शामिल हैं। फ़ेलिनाए‎ में कूगर, चीता, लिंक्स, ऑसेलॉट​ और साधारण घरेलू बिल्ली आते हैं।
बेसाइड कोम्प्रेहेंसिव स्कूल
बेसाइड कोम्प्रेहेंसिव स्कूल (), साधारण रूप से बेसाइड, ब्रिटिश प्रवासी शासित प्रदेश जिब्राल्टर में स्थित लड़को का एक व्यापक विद्यालय है। यह विशेष लड़को के लिए जिब्राल्टर में बने दो माध्यमिक विद्यालयों में से एक है। इसमें आठ से तेरह वर्ष के बीच की शिक्षा प्राप्त करने वाले बच्चे (उम्र बारह से अठारह के बीच) पढ़ते हैं। विद्यालय का निर्माण 1972 में चार पृथक विद्यालयों को मिला कर किया गया था। इसका पाठ्यक्रम यूनाईटेड किंगडम की शिक्षा प्रणाली पर आधारित है तथा यहाँ आधुनिक शिक्षा संरचना अनुसार विभिन्न सुविधाएँ विद्यार्थियों के लिए उपलब्ध हैं।
बेसाइड कोम्प्रेहेंसिव स्कूल वर्ष 1972 में स्थापित किया गया था ठीक उसी वर्ष जब जिब्राल्टर में व्यापक विद्यालय प्रणाली लागू की गई थी। चार पृथक विद्यालयों को आपस में मिला कर बेसाइड विद्यालय बनाया गया था जिसका उद्देश्य बारह से अठारह वर्ष की उम्र वाले बच्चों को शिक्षा प्रदान करना है। वे चार मूल विद्यालय थे: सेंट जेगोस सेकेंडरी मॉडर्न, आर लेडी ऑफ़ लूर्डेस सेकेंडरी मॉडर्न, जिब्राल्टर एण्ड डॉकयार्ड टेक्निकल स्कूल और जिब्राल्टर ग्रामर स्कूल। हालांकि वर्ष 1974 तक इन विद्यालयों के बच्चे एक इमारत में नहीं बैठते थे। 1974 से इन चारों स्कूलों के विद्यार्थियों ने बेसाइड की वर्तमान इमारत में एक साथ शिक्षा प्राप्त करना आरम्भ किया।
फरवरी 2002 में विद्यालय में एक नए खंड का निर्माण हुआ। इस नए खंड में एक हॉल, तीन विशाल कक्षाएँ, आदि शामिल हैं।
बेसाइड विद्यालय का पाठ्यचर्या यूनाईटेड किंगडम की शिक्षा प्रणाली पर आधारित है। जिब्राल्टर का राष्ट्रीय पाठ्यचर्या इंग्लैंड और वेल्स में लागू शिक्षा प्रणाली से मेल खाता है। विद्यालय के सभी शिक्षकों ने ब्रिटिश विश्विद्यालयों और कॉलेजों से अपनी उच्च-शिक्षा प्राप्त की है। विद्यालय का पाठ्यक्रम विद्यार्थियों के "आध्यात्मिक, नैतिक, सांस्कृतिक, मानसिक और शारीरिक विकास" की वृद्धि के लिए गठित है। यहाँ अंग्रेज़ी के अलावा विभिन्न यूरोपीय भाषाओं का ज्ञान भी दिया जाता है जैसे इतालवी, स्पेनिश और फ्रेंच।
विद्यालय में आधुनिक शिक्षा संरचना के अनुरूप विद्यार्थियों के लिए कई सुविधाएँ हैं। इनमें से कुछ मुख्य हैं:
वोल्फगैंग Kosack
वोल्फगैंग Kosack (* 29 अक्टूबर १,९४३ में बर्लिन) एक जर्मन मिस्त्र - पुरातत्व - विद, Coptologist और लेखक है।
वोल्फगैंग Kosack डॉक्टर की उपाधि 1970 में विश्वविद्यालय के बॉन कॉप्टिक में काम लीजेंड के साथ. मिस्र के लोक साहित्य पर अध्ययन. वह अन्य प्राचीन बीच तब्दील, कॉप्टिक लेखन . कई सालों के लिए वह Moustafa माहेर के साथ संपादक के रूप में काम किया है, हेल्मुट Birkenfeld जर्मन - अरब सांस्कृतिक पत्रिका Armant द्वारा संपादित. वह रहता है और बर्लिन में काम करता है।
वोल्फगैंग Kosack स्कोर (https://web.archive.org/web/20110718223548/https://portal.d-nb.de/opac.htm?query=Woe=138493553&method=simpleSearch) की सूची में जर्मन नेशनल लाइब्रेरी
श्रेणियाँ: मिस्त्र - पुरातत्व - विद  Coptologist  Nonfiction लेखक  जर्मन  1943 में जन्मे  आदमी
जिब्राल्टर क्रूज़ टर्मिनल
जिब्राल्टर क्रूज़ टर्मिनल () जिब्राल्टर हार्बर पर नोर्थ मोल के वेस्टर्न आर्म के उत्तरी सिरे पर स्थित है। ब्रिटिश प्रवासी शासित प्रदेश जिब्राल्टर के मुख्य बंदरगाह पर इस टर्मिनल का निर्माण वर्ष 1997 में पूरा हुआ था। अपने शुभारंभ के पश्चात के पन्द्रह वर्षों में इस टर्मिनल ने कुल लगभग तीन मिलियन यात्रियों को संभाला है। मई 2011 में हुई दुर्घटना में इस टर्मिनल पर एक गोदी कर्मचारी की मृत्यु हो गई थी। यह घटना वेस्टर्न आर्म पर तब घटी जब एक गंदे पानी के टेंक में विस्फोट हों गया था, उस समय इस टेंक के नजदीक एक क्रूज़ जहाज भी खड़ा था। अक्टूबर 2011 में जिब्राल्टर की सरकार ने क्रूज़ टर्मिनल के विस्तार और नवीनीकरण की अपनी योजनाओं की घोषणा की थी।
वर्ष 1995 में जिब्राल्टर की सरकार ने ब्रिटिश प्रवासी शासित प्रदेश जिब्राल्टर में एक नए क्रूज़ टर्मिनल के डिजाइन और निर्माण के लिए बोलियों लगाने का प्रस्ताव सार्वजनिक करा। ग्यारह विभिन्न कम्पनियों ने इस परियोजनाओं के लिए अपनी बोलियाँ प्रस्तुत करी। जिब्राल्टेरियन वास्तुकार डेनिस मॉस्क्वेरा को टर्मिनल का डिजाइन तैयार करने के लिए चुना गया तथा प्रोफ़ील्ड कोंट्रेक्टस कम्पनी को इसका निर्माण करने के लिए। वास्तुकार और बिल्डरों ने £600,000 के सीमित बजट में काम किया। क्रूज़ टर्मिनल मूल रूप से जिब्राल्टर हार्बर पर नोर्थ मोल के वेस्टर्न आर्म के उत्तरी सिरे पर स्थित एक गोदाम था। जबकि गोदाम वर्षों से प्रयोग में नहीं लाया गया था परन्तु इसकी दीवारों को संरचनात्मक तौर पर मजबूत माना गया। इमारत के अंदरुनी भाग को पूरी तरह से तोड़ कर इसमें एक नई मंजिल जोड़ी गई तथा इमारत पर विद्युत-रोधित छत लगाई गई। दीवारों पर सफ़ेद छोटे-छोटे पत्थरों के टुकड़े लगाए गए। इस पूरी संरचना का उद्देश्य इमारत को हलकापन और एक नवशास्त्रीय उपस्थिति मुहैया कराना था। इमारत में नीले और पीले रंगों के भूमध्यसागरीय चमकीले मिश्रण का प्रयोग करा गया। टर्मिनल को पौधों, कलात्म वस्तुओं जैसे समुद्री आकृतियों और विभिन्न प्रकार की रोशिनियों द्वारा ओर अधिक सजाया गया।
क्रूज़ टर्मिनल में सार्वजनिक और प्रतिबंधित क्षेत्रों को सुरक्षा अवरोधन द्वारा अलग किया हुआ है। टर्मिनल के सार्वजनिक अनुभाग में टेलीफ़ोन और फ़ैक्स की सुविधाओं के साथ कार उधार लेने के लिए, टैक्सी के लिए व पर्यटक जानकारी के लिए विभिन्न काउंटर बने हुए हैं। टर्मिनल के इस भाग में समान्य बैठने की जगह, एक कला और शिल्प की दुकान और एक कैफेटेरिया/बार भी हैं। प्रतिबंधित क्षेत्र की बैठक में एक फव्वारा लगा हुआ है तथा यहाँ की दीवारें जिब्राल्टर के कलाकारों द्वारा अपने उत्कृष्ट कार्य द्वारा सजाई हुई हैं। टर्मिनल के प्रतिबंधित अनुभाग में प्रवेश करने के लिए हवाईअड्डे जैसी सुरक्षा पार करनी पड़ती है। यहाँ एक्स-रे मशीने और मेटल डिटेक्टर लगे हुए हैं तथा जिब्राल्टर कस्टम्स व अन्य अधिकारी सुरक्षा का ध्यान रखते हैं। यहाँ पर सुरक्षा के इंतजामात स्कॉटलैंड यार्ड के कर्मियों द्वारा दिए गए सुझावों के अनुसार किए गए हैं। सुरक्षा केवल टर्मिनल तक ही सिमित नहीं है अपितु जिब्राल्टर हार्बर पर भी प्रवेश सिमित है। बंदरगाह के जमीनी भाग के साथ-साथ इसके पानी के हिस्से की सुरक्षा जिब्राल्टर पोर्ट अथोरिटी, रॉयल जिब्राल्टर पुलिस और मिनिस्ट्री ऑफ़ डिफेंस (जिब्राल्टर पुलिस एण्ड रॉयल नेवी) के वहानों द्वारा की जाती है।
वेदी
वैदिक एव स्मार्त कर्म के लिए वेदी या वेदि का निर्माण अत्यावश्यक है। कर्मकांडीय अनुष्ठान के लिए एक निश्चित परिमाणम की शास्त्रानुसार परिष्कृत भूमि वेदी कहलाता है। इस वेदी में यज्ञपात्रों का स्थापन, यज्ञपशु का बंधन एवं अन्यान्य याज्ञिक कर्म अनुष्ठित होते हैं।
श्रौत परंपरा में वेदी के विषय में अनेक विशिष्ट तथ्य मिलते हैं। यथा स्फ्य (खड्ग की आकृति वाला अस्त्र जो खदिर वृक्ष से बनाया जाता है, जिसका प्रमाण १ अरत्नि = २४ अंगुल है; १ अंगुल = इंच) से भूमि खोदने, तृण को हटाने और शुद्ध पांशु लाकर वेदी का निर्माण करने का निर्देश है।
वेदी अनेक आकृतियों की होती है। अग्निहोत्र दर्शपूर्णमास के लिए एक ही वेदी बनाई जाती है, जबकि चातुर्मांस यज्ञांतर्गत वरुणप्रधास में दो वेदियाँ होती हैं। यज्ञकर्मानुसार वेदी का स्थान निश्चित होता है, यथा - आह्वनीय अग्नि के पूर्व में, निरूढ पशुबंध यज्ञ की वेदी बनाई जाती है, जबकि दर्शपूर्णमास में अग्नि के पश्चिम में। वेदी का परिमाण भी यज्ञकर्म के भेद के अनुसार विभिन्न प्रकार का होता है। एक ही यज्ञ की वेदियाँ विभिन्न श्रौतसूत्रों के अनुसार कुछ विभिन्न रूपों से बनाई जाती हैं। आपस्तबानुसारी जहाँ वेदी को गार्हत्याग्नि से कुछ दूर बनाते हैं, वहाँ सत्याषाढानुसारी वेदी को अग्नि के पास ही बनाते हैं।
शंघाई पुडोंग अन्तर्राष्ट्रीय विमानक्षेत्र
यह विमानक्षेत्र एयर चाइना के लिये प्रधान अन्तर्राष्ट्रीय हब एवं चाइना ईस्टर्न एयरलाइंस एवं शंघाई एयरलाइंस के लिये मुख्य हब है। इनके अलाव भी यह कुछ निजी वायुसेवाओं जैसे डीएचएल एविएशन, जुनेयाओ एयरलाइंस, स्प्रिंग एयरलाइंस एवं यूपीएस एयरलाइंस आदि के लिये हब का कार्य करता है। डीएचएल का हब जो जुलाई २०१२ में आरंभ हुआ था, एशिया का सबसे बड़ा एक्स्प्रेस हब है।
पुडोंग विमानक्षेत्र में दो प्रमुख यात्री टर्मिनल हैं, जो दोनों ओर से तीन समानांतर उड़ानपट्टियों से घिरे हुए हैं। वर्ष २०१५ तक एक तृतीय टर्मिनल भी नियोजित है। इनके अलावा एक उपग्रह टर्मिनल, २ अतिरिक्त उड़ानपट्टियाँ भी नियोजित हैं जो मिलकर यहां की यात्री क्षमता को ६ करोड़ से ८ करोड़ यात्री प्रतिवर्ष तक पहुंचा देंगे। इनके अलावा माल यातायात क्षमता ६० लाख टन की हो जायेगी।श्रेणी चीन के विमानक्षेत्र
नरिता अन्तर्राष्ट्रीय विमानक्षेत्र
नरिता जापान से जाने वाले और जापान को आने वाले अधिकतम अन्तर्राष्ट्रीय यात्री परिवहन को सुलभ कराता है और एशिया एवं अमरीका के बीच एक प्रधान कनेक्शन बिन्दु है। वर्ष २००७ में यहां से 35,478,146 यात्रियों का आवागमन हुआ। यह जापान का दूसरा व्यस्ततम, यहां का व्यस्ततम माल यातायात हब, एवं विश्व का नौवां व्यस्ततम माल यातायात हब है। यह जापान के ध्वजवाहिका वायुसेवा जापान एयरलाइंस के संग संग ऑल निप्पन एयरवेज़, *निप्पन कार्गो एयरलाइंस तथा अन्य निम्न-लागत वायुसेवाएं जैसे एयरएशिया जापान एवं जेटस्टार जापान के लिये प्रधान हब है। इनके अलावा यह डेल्टा एयरलाइंस एवं यूनाइटेड एयरलाइंस के लिये एशियाई हब का भी कार्य करता है। जापानी विधि के अन्तर्गत्त यह एक प्रथम श्रेणी विमानक्षेत्र वर्गीकृत है।
इस विमानक्षेत्र का पूर्व नाम २००४ तक न्यू टोक्यो इन्टर्नेशनल एयरपोर्ट (新東京国際空港 "शिन-तोक्यो कोकुसई कूको") था, किन्तु इसे प्रायः "टोक्यो नरिता" ही कहा जाता था, हालांकि इसका आधिकारिक नामकरण इसे एक अन्य विमानक्षेत्र टोक्यो अन्तर्राष्ट्रीय विमानक्षेत्र, जिसे प्रायः "टोक्यो हनेदा" कहते हैं, से अलग पहचान (नाम) देने के उद्देश्य से किया गया था।
महादेव पहाड़ियाँ
महादेव पहाड़ियाँ भारत की नर्मदा और ताप्ती नदियों के बीच स्थित हैं। ये २,००० से ३,००० फुट तक की ऊँचाई वाले पठार हैं, जो दक्कन के लावा से ढँके हैं। ये पहाड़ियाँ आद्य महाकल्प (Archaean Era) तथा गोंडवाना काल के लाल बलुआ पत्थरों द्वारा निर्मित हुई हैं। महादेव पहाड़ी के दक्षिण की ढालों पर मैंगनीज़ तथा छिंदवाड़ा के निकट पेंच घाटी से कुछ कोयला प्राप्त होता है। वेनगंगा एवं पेंच घाटी के थोड़े से चौड़े मैदानों में गेहूँ, ज्वार तथा कपास पैदा किए जाते हैं। पश्चिम ओर बुरहानपुर दरार में थोड़ी कृषि की जाती है। यहाँ आदिवासी गोंड जाति निवास करती है। घासवाले क्षेत्रों में पशुचारण होता है। यहाँ का प्रसिद्ध पहाड़ी क्षेत्र पंचमढ़ी है। छिंदवाड़ा छोटा नगर है।
बहुकोशिकीय जीव
बहुकोशिकीय जीव () वह जीव होते हैं जिनमें एक से अधिक कोशिकाएँ (सेल) हों। बहुकोशिकीय जीव बनाने के लिए इन कोशिकाओं को एक-दूसरे को पहचानकर जुड़ जाने की ज़रुरत होती है। बिना सूक्ष्मबीन (माइक्रोस्कोप) के दिख सकने वाले लगभग सभी जीव बहुकोशिकीय होते हैं और केवल लगभग एक दर्ज़न ही एककोशिकीय जीव हैं जो बिना सूक्ष्म्बीन के दिख सकें। ऐसे भी कुछ जीव हैं, जैसे कि डिक्टियोस्टीलियम () जो अलग-अलग परिस्थितियों में कभी एककोशिकीय और कभी बहुकोशिकीय होते हैं।
एककोशिकीय जीव
एककोशिकीय जीव () वह जीव होते हैं जिनमें केवल एक ही कोशिका (सेल) हो। इनके विपरीत बहुकोशिकीय जीवों में एक से अधिक कोशिकाएँ होती हैं। अधिकतर एककोशिकीय जीवों को देखने के लिए सूक्ष्म्बीन (माइक्रोस्कोप) की ज़रुरत होती है हालांकि लगभग एक दर्ज़न एककोशिकीय जीव ऐसे भी हैं जिन्हें सीधा आँख से देखा जा सकता है। ऐसे भी कुछ जीव हैं, जैसे कि डिक्टियोस्टीलियम () जो अलग-अलग परिस्थितियों में कभी एककोशिकीय और कभी बहुकोशिकीय होते हैं।
सिंगापुर चांगी अन्तर्राष्ट्रीय विमानक्षेत्र
सिंगापुर चांगी विमानक्षेत्र , चांगी अन्तर्राष्ट्रीय विमानक्षेत्र , या मात्र चाम्गी विमानक्षेत्र , सिंगापुर का मुख्य विमानक्षेत्र है। दक्षिण पूर्व एशिया में एक प्रधान विमानन केन्द्र के रूप में यह विमानक्षेत्र चांगी व्यापारिक केन्द्र से लगभग उत्तर-पूर्व दिशा में विस्तार में स्थित है।
विमानक्षेत्र का संचालन एवं प्रबंधन चांगी एयरपोर्ट समूह द्वारा होता है। यह [सिल्कएयर]], सिंगापुर एयरलाइंस, सिंगापुर एयरलाइंस कार्गो, स्कूट, एवं टाइगर एयरवेज़, वैलुएयर एवं जेट्ट8 एयरलाइंस के लिये गृह आधार (होम बेस) का कार्य भी सुलभ करता है। मार्च २०१२ के अनुसार चांगी विमानक्षेत्र १०० वायुसेवाओं क एलिये सुलभ है जो साप्ताहिक 6,100 उड़ानों द्वारा सिंगापुर को विश्व के ६० देशों के २२० शहरों से जोड़ती हैं। इसके अलावा यह विमानक्षेत्र क्वांन्टाज़ के लिये द्वितीयक हब है, जो सिंगापुर को ऑस्ट्रेलिया से यूरोप के बीच कंगारू मार्ग के लिये प्रमुख विराम केन्द्र का उद्देश्य हल करता है। क्वान्टाज़ इस विमानक्षेत्र से चलने वाली सबसे बड़ी वायुसेवा है जो २० लाख यात्री वार्षिक आवागमन संपन्न करती है। यह विमानक्षेत्र जहां २८,००० से अधिक कर्मचारी कार्यरत हैं, सिंगापुर की अर्थव्यवस्था को एक महत्त्वपूर्ण सहायक है और S$45 लाख का लाभ सुलभ कराता है।
चांगी विमानक्षेत्र में ३ यात्री टर्मिनल हैं जिनकी संयुक्त यात्री क्षमता ६.६ करोड़ प्रतिवर्ष है। टर्मिनल १ १९८१ को आरंभ हुआ था, जिसके बाद १९९० में टर्मिनल २ तथा २००८ में टर्मिनल ३ से प्रचालन सुलभ हुआ था। २६ मार्च २००६ को एक बजट टर्मिनल भी आरंभ हुआ था जो २५ सितंबर २०१२ को बंद हो गया, तथा यहां अब २०१७ तक तैया होने वाले टर्मिनल ४ का कार्य प्रगति पर है।
सर शिवसागर रामगुलाम अन्तर्राष्ट्रीय विमानक्षेत्र
I
सोमेश्वर तृतीय
सोमेश्वर तृतीय (शासनकाल ११२६ - १३३८ ई) पश्चिमी चालुक्य शासक थे। वे विक्रमादित्य चतुर्थ एवं रानी चन्दलादेवी के पुत्र थे। वे साहित्य में अभिरुचि के लिए प्रसिद्ध हैं। उनका मानसोल्लास नामक संस्कृत ग्रन्थ बहुत प्रसिद्ध है।
सोमेश्वर तृतीय ने होयसला शासक विष्णुवर्धन के आक्रमण को विफल कर दिया। उन्होने 'त्रिभुवनमल्ल', 'भूलोकमल्ल' और 'सर्वाज्ञाभूप' आदि पदवियाँ ग्रहण की थी।
पांपेई
पांपेई (Pompei) दक्षिणी इटली के नेप्लीज (Naples) प्रान्त का एक नगर और कम्यून है। यह प्राचीन रोमकालीन भग्नावशेषों (ruins) के लिए प्रसिद्ध है। वर्ष २०१० में यहाँ की जनसंख्या 25,671 थी।
पांपेई विस्यूवियस ज्वालामुखी पर्वत के पादप्रदेश में पर्वत से एक मील दूर नेपल्ज़ के निकट इटली के कैपेन्या प्रदेश का प्राचीन नगर एवं बंदरगाह है। पहले उन्नत बंदरगाह के अतिरिक्त यह संपन्न पोताश्रय भी था। पांपेइ पहली शताब्दी में ही व्यापक जनसंख्या सहित एक प्रसिद्ध स्थान हो गया था, लेकिन ६३ ई. में आए विशाल भूकंप ने इसे नष्ट कर दिया और नगरवासी अभी इसकी मरम्मत भी नहीं कर पाए थे कि ७९ ई. के विस्यूवियस के भयंकर उद्गार ने इस नगर एवं इसके साथ हरक्यूलेनियम और स्टैविया को भी मलबे के अंदर ढक दिया। अब नगर का पुनर्निर्माण असंभव था अत: यह नीला राज्य से मिला दिया था।
डोमेनिको फांटेना (Domenico Fontana) नामक वास्तुविद ने यहाँ के कुछ खंडहरों एव शिलालेखों (१५९४-१६०० ई.) का पता लगाया। पहले यह नगर एक दीवार से घिरा था। नगर का विस्तार दो मील के घेरे में था। सड़के सीधी थीं। थरमेइ यहाँ का प्रमुख भवन था। १७६३ ई. से इस प्राचीन नगर की क्रमबद्ध खुदाई होती चली आ रही है। सन् १८६१ से लेकर अब तक इटली की सरकार द्वारा खुदाई कार्य हो रहा है। सुविधानुसार इस नगर को छह या नौ भागों में बाँट दिया गया है। तथा पुन: इन्हें खंडों में बाँटकर फाटकों, सड़कों एवं भवनों का नामकरण सुविधानुसार किया गया है। सड़कों, पगडंडियों, मूर्तियों से सुशोभित निजी भवनों, साधारण दूकानों तथा कालाकारों के गुहों की योजनाओं से उस समय के नगरनिवासियों की आदतों और कार्यकलापों का विस्तारपूर्वक पता चलता है।
लेखों से पला चलता है कि उस समय नगर में ओस्कान (Oscan) एवं ग्रीक मुख्य निवासी थे तथा यहूदी (Jews) भी रहते थे। अस्थिपंजरों की खोज से पता चला है कि ७९ई. के उद्गार में केवल नगर में २,००० व्यक्ति मरे थे। मुख्य बाजार ४६७ फुट लंबा तथा १२६ फुट चौड़ा था, तथा यह नागरिक जीवन एवं कार्यशीलता का केंद्र था। मुख्य बाजार के निकट ही जुपिटर, जूनो, मिनर्वा या कैपिटोलियम मंदिरों के अतिरिक्त पाँच अन्य मंदिरों के भी अवशेष मिले हैं। यहाँ छठी शताब्दी ईसा पूर्व का एक बहुत ही आकर्षक एवं अपूर्ण ग्रीक मंदिर मिला है। ग्रोमा (Groma, एक यंत्र जिससे रोम निवासी सर्वेक्षण करते थे) का अवशेष भी मिला है। भवन एव ग्रामगृह रोमन कला की दुर्लभता और सुंदरता का उदाहरण प्रस्तुत करते हैं। यहाँ सर्जनों, मूर्तिकारों, लोहारों आदि के आवास मिले हैं, जहाँ बहुत से औजार तथा यंत्र भी रखे हुए थे। यहाँ की कांस्यमूर्तियों की नेपल्ज़ के संग्रहालय में रखा जाता रहा है लेकिन अब यहीं इनके रखवाने की व्यवस्था की गई है। पांपेइ की कला परिवर्तनशील शैली की है (शुद्ध ग्रीक शैली से लेकर रोमन राज्य तक)। इनमें सबसे बड़ा दोष निम्नकोटि की समग्री का प्रयोग है। सामान्यत: लावा या ज्वालामुखी चट्टान या सारनो (Sarno) चूना पत्थर का प्रयोग हुआ है। कहीं कहीं ही संगमरमर लगे हैं।
राजस्थानी
राजस्थानी उचित संज्ञा शब्द राजस्थान का विशेषण रूप है। इसका उपयोग निम्न में से किसी एक लिए किया गया हो:
वैस्टसाइड स्कूल
वैस्टसाइड स्कूल (), बोलचाल की भाषा में सिर्फ़ वैस्टसाइड, ब्रिटिश प्रवासी शासित प्रदेश जिब्राल्टर में स्थित लड़कियों का एक व्यापक विद्यालय है। विद्यालय की स्थापना वर्ष 1982 में गर्ल्स कोम्प्रेहेंसिव स्कूल की तीन शाखाओं को आपस में मिला कर हुई थी जो स्वयं भी चार विभिन्न विद्यालयों का समामेलन था।
माध्यमिक शिक्षा उप्लब्ध कराने वाला वैस्टसाइड स्कूल सम्पूर्ण जिब्राल्टर में केवल दूसरा विद्यालय है, दूसरा माध्यमिक स्तर का विद्यालय बेसाइड कोम्प्रेहेंसिव स्कूल जो लड़को का व्यापक विद्यालय है तथा वैस्टसाइड से दस वर्ष पहले 1972 में चार पृथक विद्यालयों को मिला कर स्थापित हुआ था।
वैस्टसाइड स्कूल की स्थापना वर्ष 1982 में हुई थी। इसकी स्थापना के पीछे का उद्देश्य गर्ल्स कोम्प्रेहेंसिव स्कूल की छात्राओं को उचित सुविधाएँ उपलब्ध कराना था। गर्ल्स कोम्प्रेहेंसिव स्कूल 1972 में स्थापित हुआ था जिसकी नगरीय क्षेत्र में तीन शाखाएँ थी। वैस्टसाइड स्कूल इन तीनों शाखाओं को आपस में मिला कर बनाया गया था। मूल गर्ल्स कोम्प्रेहेंसिव स्कूल स्वयं भी चार लड़कियों के माध्यमिक विद्यालयों का समामेलन था: लॉरेटो हाई स्कूल, सेंट जोसेफ सेकेंडरी स्कूल, सेंट मार्गरेट स्कूल और सेंट डेविड कॉमर्शियल स्कूल।
निवर्तमान समय में वैस्टसाइड स्कूल में कुल 900 विद्यार्थी और 60 से अधिक अध्यापक हैं।
12 वर्ष की उम्र के जिब्राल्टेरियन छात्र एकल-लिंग माध्यमिक विद्यालय में प्रवेश लेते है (इस उम्र समूह से पहली की सारी शिक्षा सहशिक्षा प्रणाली पर आधारित होती है)। आगे के चार वर्ष में विद्यार्थी जनरल सर्टिफिकेट ऑफ़ सेकेंडरी एजुकेशन की तैयारी करते हैं, जिसमें वे अंतिम परीक्षाओं में 16 वर्ष की उम्र में बैठते हैं। विद्यार्थी कुल 10 विषयों तक का चयन कर सकते हैं, जिनमें पाँच विषय (अंग्रेजी, गणित, विज्ञान, धार्मिक अध्ययन और स्पेनिश) अनिवार्य होते हैं। वे विद्यार्थी जो जनरल सर्टिफिकेट ऑफ़ सेकेंडरी एजुकेशन के पश्चात भी अपनी शिक्षा ज़ारी रखना चाहते हैं वे अपने वर्तमान विद्यालय की सिक्स्थ फॉर्म में प्रवेश लेते हैं, बशर्ते न्यूनतम आवश्यकता को पूरा करें जिसमें उनका कम से कम चार विषयों (जिसमें अंग्रेज़ी और गणित साधारणतया शामिल होते हैं) में सी ग्रेड के साथ पास होना अनिवार्य होता है। यहाँ विद्यार्थी दो वर्ष की अवधि के ऐ-लेवल कोर्स को पूरा करते हैं। ऐ-लेवल कोर्स में विद्यार्थियों को हर वर्ष के अंत में एडवांस्ड सबसाइडरी परीक्षाओं में बैठना होता है (एडवांस्ड सबसाइडरी 1 व एडवांस्ड सबसाइडरी 2)। जिब्राल्टेरियन छात्र एक साथ चार विभिन्न विषयों का ऐ-लेवल में चयन कर सकते हैं।
वैस्टसाइड विद्यालय का पाठ्यचर्या यूनाईटेड किंगडम की शिक्षा प्रणाली पर आधारित है। जिब्राल्टर का राष्ट्रीय पाठ्यचर्या इंग्लैंड और वेल्स में लागू शिक्षा प्रणाली से मेल खाता है।
वैस्टसाइड स्कूल सम्पूर्ण जिब्राल्टर में माध्यमिक स्तर की शिक्षा मुहैया कराने वाला दूसरा विद्यालय है। दूसरा विद्यालय बेसाइड सड़क पर स्थित बेसाइड कोम्प्रेहेंसिव स्कूल है जो लड़को का व्यापक विद्यालय है।
सेंट बर्नार्डस अस्पताल
सेंट बर्नार्डस अस्पताल या सेंट बर्नार्डस हॉस्पिटल () ब्रिटिश प्रवासी शासित प्रदेश जिब्राल्टर में स्थित एमात्र नागरिक जनरल अस्पताल है। 1999 में भूतपूर्व स्वास्थ्य मंत्री कीथ अज़पर्डाए के सुझाव के पश्चात 8 जुलाई 2002 में अस्पताल के निर्माण की परियोजना शुरू हुई थी। अस्पताल में इकीसवी सदी के एक आधुनिक अस्पताल के अनुरूप सुविधाएँ हैं। सेंट बर्नार्डस अस्पताल चार विभिन्न ज़ोन में बटा हुआ है तथा इसके प्रथम ज़ोन में जिब्राल्टर हैल्थ अथोरिटी प्रशासन और मुख्य कार्यकारी अधिकारी के कार्यालय हैं।
अगस्त 1999 में उस समय के जिब्राल्टर सरकार के स्वास्थ्य मंत्री कीथ अज़पर्डाए ने यूरोपोर्ट के 1-4 ब्लॉकों को आधुनिक जनरल अस्पताल में परिवर्तित करने के शुरुआती मूल्यांकन का सुझाव रखा। परियोजना की शुरूआत 8 जुलाई 2002 के दिन हुई। इसके अंतर्गत यूरोपोर्ट की 1–4 इमारतों के अंदरूनी क्षेत्रों में मौलिक फेरबदल की गई जिस से इन संरचनाओं को एक आधुनिक अस्पताल का रूप दिया जा सके।
सेंट बर्नार्डस अस्पताल में इक्कीसवी सदी के आधुनिक अस्पताल के अनुरूप सुविधाएँ मुहैया करी जाती हैं। रेडियोलोजी, विसंक्रमण और विकृतिविज्ञान विभागों व ऑपरेशन थिएटरों में नए उपकरणों का प्रयोग किया जाता है। अस्पताल के वार्ड एक, दो और चार बिस्तर वाली इकाईयों में बटे हुए हैं।
अस्पताल के सामने वाहन रैंप है जिस से मरीजो व विकलांगों को अस्पताल में प्रवेश करने में आसानी हो। एम्बुलैंसों के लिए अस्पताल के पीछे दुर्घटना और आपातकालीन परिस्थितियों के लिए विशेष प्रवेशद्वार है जिस से मरीजों व घायलों को जल्द से जल्द चिकित्सा सुविधा मिला सके।
अस्पताल प्रशासन ने सुरक्षा बढ़ाने के लिए अस्पताल के अंदर महत्वपूर्ण स्थानों जैसे मुख्य रिसेप्शन क्षेत्र और बाल चिकित्सा इकाई आदि पर सीसीटीवी कैमरे लगवा रखे हैं।
अस्पताल में 200 से अधि बिस्तर हैं जो विभिन्न विभागों में विभाजित हैं। ये विभाग हैं: ऑर्थो आघात, प्रसूति, शल्य चिकित्सा, चिकित्सा और बाल चिकित्सा वार्ड, दो मुख्य ऑपरेटिंग थिएटर और एक बैक अप आपातकालीन थिएटर, हाइड्रोथैरेपी पूल के साथ एक पूर्ण पुनर्वास क्लीनिक, प्रातः शल्य चिकित्सा इकाई, हृदय पुनर्वास, दुर्घटना और आपातकालीन विभाग तथा नेत्र क्लिनिक। अस्पताल में एक आधुनिक मुर्दाघर भी है।
सम्पूर्ण अस्पताल चार ज़ोन में बटा हुआ है: ज़ोन 1, ज़ोन 2, ज़ोन 3 व ज़ोन 4। ज़ोन प्रथम में जिब्राल्टर हैल्थ अथोरिटी प्रशासन और मुख्य कार्यकारी अधिकारी के दफ्तरों के साथ-साथ शल्य चिकित्सा वार्ड व मुख्य थिएटर आदि विभाग हैं। ज़ोन द्वितीय में अस्पताल प्रशासन के अपने दफ़्तर, विकृतिविज्ञान विभाग व रेडियोलोजी आदि विभाग हैं। ज़ोन तृतीय में स्कूल ऑफ़ हैल्थ, अपोहन, प्रसूति विभागों के साथ-साथ विक्टोरिया वार्ड, जॉन वार्ड आदि भी हैं। अंतिम इकाई चौथे ज़ोन में कैफिटेरिया, दवाखाने, रेनबो वार्ड आदि हैं।
शारीरिक योजना
शारीरिक योजना () किसी जीव के शरीर के ढाँचे व अकार, उसके अंगों और उनके आपस में काम करने के ढंग को कहा जाता है। जीव के बदन का आकार इस शारीरिक योजना का एक बुनियादी पहलू है और हर बहुकोशिकीय जीव की जाति की अपनी पहचाने जानी वाली शारीरिक योजना होती है। शारीरिक योजना के आधार पर ही भिन्न प्राणियों को जीववैज्ञानिक संघों में बाँटा जाता है। उदाहरण के लिए रज्जुकी (कोरडेटाए, ) संघ के सभी जानवरों के जीवनकाल के किसी-न-किसी समय पर एक रीढ़ या रीढ़नुमा ढाँचा होता है और उनके शरीर पर बाहरी त्वचा, फिर एक अंदरूनी भाग होता है जिसमें उनके गुर्दे जैसे अंदरूनी अंग बंद होते हैं। उनके जीवनकाल में किसी समय पर पूँछ या पूँछ जैसी कोई चीज़ ज़रूर होती है (मनुष्य शरीर में भी गर्भावस्था के आरंभिक दौर में यह होता है)।
कायान्तरण
कायान्तरण () एक जीववैज्ञानिक प्रक्रिया है जिसमें किसी जानवर के पैदा होने के या अंडे से निकलने के बाद कोशिकाओं (सेल) की बढ़ौतरी से उसके शारीरिक ढाँचे में कम समय में बड़े परिवर्तन आ जाते हैं। उदाहरण के लिए रेंगने वाली इल्ली (कैटरपिलर) कायांतरण करके उड़ने वाली तितली बन जाती है। इसी तरह से मेंढक का बच्चा (टैड्पोल) एक नन्ही मछली जैसा लगता है लेकिन कुछ ही दिनों में पूरी तरह परिवर्तित होकर मेंढक बन जाता है।
गतिशीलता
गतिशीलता () जीवविज्ञान में ऊर्जा का प्रयोग करके स्वयं को जगह-से-जगह हिला पाने की क्षमता को गतिशीलता कहते हैं। ज़्यादातर जानवर गतिशील होते हैं हालांकि यह शब्द एककोशिकीय और सरल बहुकोशिकीय जीवों के लिए भी प्रयोग होता है। कभी-कभी इस शब्द को शरीर के अन्दर खाना और अन्य चीज़ों को स्थान-से-स्थान हिला पाने की क्षमता के लिए भी इस्तेमाल करते हैं।
कैम्ब्रियाई विस्तार
कैम्ब्रियाई विस्तार या कैम्ब्रियाई विस्फोट​ () आज से लगभग 53 करोड़ साल पहले जानवरों के संघों में अचानक हुए विस्तार को कहते हैं। जीवाश्मों (फ़ॉसिल​) के अध्ययन से ज्ञात हुआ है कि आज से 58 करोड़ वर्ष से पहले ज़्यादातर जीव सरल थे और आमतौर पर एककोशिकीय थे जो कभी-कभी समूहों में एकत्रित हो जाया करते थे। इसके बाद के 7 से 8 करोड़ सालों में अचानक क्रम-विकास (एवोल्युशन) ने तेज़ी पकड़ी जिस से भारी संख्या में जातियाँ उभरनी और विलुप्त होनी शुरू हो गई और जल्दी ही जीवों में आज जैसे विविधता पैदा हो गई।
इस प्राणियों के संघों (फ़ाय्लमों) के यकायक विस्तार को लेकर वैज्ञानिकों में बहुत विवाद रहा है। सन् 1840 के दशक तक जीवाश्मों के कैम्ब्रियाई काल में अचानक अस्तित्व में आ जाने की बात स्पष्ट हो चुकी थी। ऐसा होने के क्या कारण थे, यह उसी युग में आरम्भ क्यों हुआ और इसका प्राणियों के क्रम-विकास की प्रक्रिया में क्या अर्थ है - इन सभी बातों को लेकर बहस आज भी जारी है।
रॉयल जिब्राल्टर पोस्ट ऑफ़िस
रॉयल जिब्राल्टर पोस्ट औफ़िस, (), ब्रिटिश प्रवासी शासित प्रदेश जिब्राल्टर में डाक सेवा उपलब्ध कराता है। इसका पुराना नाम जिब्राल्टर पोस्ट औफ़िस (अंग्रेज़ी: "Gibraltar Post Office") था तथा यह द पोस्ट ऑफ़िस (अंग्रेज़ी: "The Post Office") के नाम से भी जाना जाता है।
रॉयल जिब्राल्टर पोस्ट औफ़िस जिब्राल्टर सरकार की मिनिस्ट्री फॉर स्पोर्ट्स, कल्चर, हेरिटेज एण्ड यूथ मंत्रालय के अंतर्गत आता है। 1886 में स्थापित हुई जिब्राल्टर डाक सेवा को 2005 में महारानी एलिजाबेथ द्वितीय ने "रॉयल" उपाधि प्रदान की। जिब्राल्टर यूनाईटेड किंगडम के बहार एकमात्र राष्ट्रमंडल या ब्रिटीश प्रवासी शासित प्रदेश है जिसे यह विशिष्ट सम्मान मिला हुआ है। पोस्ट ऑफ़िस ने जून 2000 में प्रिंस विलियम, कैम्ब्रिज के ड्यूक, के अट्ठारहवें जन्मदिवस के उपलक्ष्य में विशेष चार डाक टिकटों का अनावरण किया था। इन टिकटों में से एक पर राजकुमार की दिवंगत माँ डायना, वेल्स की राजकुमारी, भी नवजात राजकुमार को अपनी गोद में खिलाती हुईं चित्रित थीं।
जिब्राल्टर पोस्ट औफ़िस की स्थापना इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में 1886 में हुई थी। इसका उद्देश्य डाकसेवा से सम्बंधित विद्यमान सेवाओं को संभालना व जहाँ तक संभव हो उनमें वृद्धि करना है तथा इसके साथ ही नई और आधुनिक प्रणालियों, प्रौद्योगिकी और प्रक्रियाओं को अपनाकर अपने द्वारा उप्लब्ध कराए जाने वाली सेवा की गुणवत्ता को बढ़ाना है।
वर्ष 2005 में महारानी एलिजाबेथ द्वितीय ने जिब्राल्टर पोस्ट ऑफ़िस को "रॉयल" उपाधि प्रदान की। इसके साथ ही विभाग के नाम में सबसे आगे रॉयल शब्द जुड़ गया। जिब्राल्टर महारानी के निवास स्थान यूनाईटेड किंगडम के बहार एकमात्र राष्ट्रमंडल या ब्रिटीश प्रवासी शासित प्रदेश है जिसे यह विशिष्ट सम्मान मिला हुआ है।
पोस्ट ऑफ़िस आधुनिक समय के अनुसार विभिन्न प्रकार की डाक सेवा उपलब्ध कराता है। समान्य पत्र और पार्सल डाक सेवा (जिसमें दोनो पंजीकृत और एक्सप्रेस सेवाएँ शामिल है) के अलावा पोस्ट ऑफ़िस कई अन्य सेवाएँ भी मुहैया कराता है जैसे एक्सप्रेस मेल सर्विस (ई॰एम॰एस॰), पोस्ट रिस्टेंटे तथा निजी पी॰ओ॰ बॉक्स। जिब्राल्टर में अब निजी पी॰ओ॰ बॉक्स की संख्या 700 से अधिक हो चुकि है। पोस्ट ऑफ़िस जिब्राल्टर सेविंग्स बैंक की तरफ़ से बैंकिंग की सुविधा भी उप्लब्ध कराता है। इस सेवा में समान्य बचत खाते शामिल हैं।
जिब्राल्टर फिलेटेलिक ब्यूरो लिमिटेड रॉयल जिब्राल्टर पोस्ट ऑफ़िस का उपक्रम है। इसका कार्यालय वॉटरपोर्ट में स्थित है। ब्यूरो का कार्य जिब्राल्टर सरकार की तरफ़ से विशेष व स्मरणीय डाक टिकटों का प्रकाशन करना है।
21 जून 2000 में प्रिंस विलियम, कैम्ब्रिज के ड्यूक, ने अपना अट्ठारहवाँ जन्मदिन मनाया। इस दिन के उपलक्ष्य में रॉयल जिब्राल्टर पोस्ट ऑफ़िस ने चार विशेष डाक टिकटों का अनावरण किया। यूनाईटेड किंगडम में जारी हुईं पहली पैंतीस डाक टिकटों में राजकुमार की दिवंगत माँ डायना, वेल्स की राजकुमारी, के न होने से काफ़ी विवाद हुआ था। इसके पश्चात महारानी और सेंट जेम्स पैलेस ने आगे जारी होने वाली डाक टिकटों में राजकुमारी डायना को शामिल करने की अनुमति दे दी थी। चार में से एक टिकट पर डायना 1982 में केंसिंग्टन पैलेस में नवजात राकुमार को अपनी गोद में खिलाती हुई दर्शाई गईं।
बनू सक़ीफ़
बनू सक़ीफ़ या बनू थ़क़ीफ़​ () पैग़म्बर मुहम्मद के काल में एक अरबी क़बीला था। यह ताइफ़ शहर का मुख्य क़बीला था और इसके वंशज अब सउदी अरब, सीरिया, लेबनान, मिस्र, जॉर्डन, इराक़ और तुनीसिया जैसे कई देशों में बसे हुए हैं। अक्सर इनके नाम में 'सक़ाफ़ी' नाम जुड़ा होता है। इस्लाम के आने से पहले यह अल-लात नामक अरबी देवी के उपासक हुआ करते थे।
अरबी लिपि का अक्षर भारतीय उपमहाद्वीप और ईरान में 'स' उच्चारित किया जाता है जबकि अरबी प्रायद्वीप में इसका आम उच्चारण बिंदु-वाला 'थ़' है। इसलिए 'सक़ीफ़' और 'थ़क़ीफ़​' दोनों ठीक हैं। ध्यान दें कि बिंदु-वाले 'क़' का उच्चारण भी 'क' से मिलता-जुलता लेकिन ज़रा अलग है।
रोहड़ी
रोहड़ी (), जिसे मध्यकाल में 'अरोर' और 'अलोर' कहा जाता था, पाकिस्तान के सिंध प्रान्त के सक्खर ज़िले में सिन्धु नदी के पूर्वी किनारे पर स्थित एक शहर है।
अरोर सिंध की प्राचीन राजधानी था और इसपर अरोर राजवंश का राज था। 711 ईसवी में मुहम्मद बिन क़ासिम की उमय्यद अरब फ़ौज ने इसपर क़ब्ज़ा कर लिया। 962 ईसवी में एक बड़े भूकंप ने सिन्धु नदी का रुख़ बदल दिया।
जिब्राल्टर मेथोडिस्ट चर्च
जिब्राल्टर मेथोडिस्ट चर्च () ब्रिटिश प्रवासी शासित प्रदेश जिब्राल्टर में स्थित ईसाई धर्म के मेथोडिज़्म सम्प्रदाय का गिरजाघर है। चर्च 297 मेन स्ट्रीट में जिब्राल्टर के राज्यपाल के आधिकारिक निवास स्थान द कॉन्वेंट के समीप स्थित है। यह ग्रेट ब्रिटेन के मेथोडिस्ट चर्च के दक्षिण पूर्व जिले का हिस्सा है। जिब्राल्टर की जनता अधिकांश रूप से रोमन कैथोलिक सम्प्रदाय की अनुयायी है परन्तु मेथोडिज़्म यहाँ 1769 से सक्रिय है। 1769 में गैरीसन पर तैनात सैनिक हेनरी एन्स ने अपने घर में मेथोडिस्ट बैठकें बुलानी शुरू करी थी और तब से यह जिब्राल्टर के इतिहास का हिस्सा बन चुका है। गिरजाघर अपना एक क़हवाख़ाना द कारपेंटरस आर्म्स के नाम से चलाता है।
मेथोडिज़्म की जिब्राल्टर में 1769 से सैनको के एक समूह के साथ शुरुआत हुई, इनमें सबसे प्रमुख सार्जेंट हेनरी एन्स जो स्वयं एक धर्मोपदेशक थे। एन्स जिब्राल्टर में अपने ग्रेट सीज टनल्स पर किए कार्यो के लिए विख्यात थे। एन्स अपने घर पर चर्च की बैठकों का आयोजन करते थे। सबसे पहला मेथोडिस्ट गिरजाघर 1809 में प्रिंस एडवर्ड्स सड़क पर स्थापित हुआ था। इसमें बाद में एक विद्यालय व चर्च के पादरी का घर भी जोड़े गए। मेथोडिज़्म के विस्तार के साथ स्पेन के दक्षिणी भाग में गिरजाघर और विद्यालयों की स्थापना की गई।
चर्च अपने वर्तमान स्थान पर 1956 में आया जब पुराने गिरजाघर की इमारत व पादरी के घर को बेच दिया गया। नई इमारत का निर्माण हुआ और यह केवल मेथोडिस्ट मत के अनुयायियों का नहीं अपितु जिब्राल्टर व इसके आसपास रहने वाले अन्य कई सम्प्रदायों के ईसाईयों के लिए आध्यात्मिक का स्थान बन गया।
वर्ष 1997 में जिब्राल्टर का गिरजाघर यूनाईटेड किंगडम के लंदन दक्षिण पश्चिम जिले के मेथोडिस्ट चर्च का हिस्सा बन गया। इस कदम के साथ ही चर्च की गतिविधियाँ जिब्राल्टर व इसके आसपास के समाज के सभी पक्षों के लिए केंद्रित हो गया। चर्च अब जिब्राल्टर में मेथोडिस्ट चर्च की जगह जिब्राल्टर के मेथोडिस्ट चर्च के नाम से जाना जाता है।
कम्यूनियन महीने के दूसरे रविवार की सुबह, महीने के चौथे रविवार की शाम और अन्य विशेष अवसरों पर आयोजित किया जाता है। गिरजाघर क्रिसमस, ईस्टर और ईसाई कैलंडर के विशिष्ट दिवसों पर विशेष सर्विस का आयोजन करता है। चर्च शादी और बपतिस्मा भी आयोजित करता है।
द कारपेंटरस आर्म्स गिरजाघर चलाया जाने वाला क़हवाख़ाना है जो गिरजाघर की इमारत का ही हिस्सा है। मेनू में चाय, स्नैक्स, स्कोन, आदि मिलते हैं। कारपेंटरस आर्म्स मुख्यतः स्वयंसेवकों द्वारा संचालित किया जाता है तथा यहाँ से एकत्रित हुई राशि चर्च की जिब्राल्टर में अपनी मिनिस्ट्री के लिए इस्तेमाल की जाती है।
कांधार अन्तर्राष्ट्रीय विमानक्षेत्र
काम्धार अन्तर्राष्ट्रीय विमानक्षेत्र (जिसे प्रायः कांधार एयरफ़ील्ड, KAF भी कहा जाता है) अफ़्गानिस्तान के शहर कांधार से 10 मील (16 कि.मी) दक्षिण-पूर्व में स्थित है। यह विमानक्षेत्र संयुक्त राज्य द्वारा १९६० के दशक में संयुक्त राष्ट्र अन्तर्राष्ट्रीय विकास एजेंसी कार्यक्रम के अन्तर्गत्त बनवाया गया था। संभवतः इसे संयुक्त राज्य एवं तत्कालीन सोवियत संघ द्वारा अपने लिये युद्ध के समय एयर बेस के रूप में प्रयोग करने की मंशा से देखा गया हो।
कांधार एयरफ़ील्ड पर १९७९ में सोवियत संघ द्वारा कब्ज़ा कर १९८०के दशक में बुरी तरह ध्वंस किया गया था। पुनः अक्तूबर २००१ में अफ़्गानिस्तान को तालिबान से स्वतंत्र कराने के युद्ध में यही हुआ था।
२००७ तक कांधार विमानक्षेत्र को पुनरोद्धार कर सैन्य एवं सार्वजनिक प्रयोग हेतु प्रयोग किया जाने लगा था। आरंभ में यहां संयुक्त राष्ट्र सशस्त्र सेनाओं का नियंत्रण रहा, किन्तु २००६ से एयरफ़ील्ड को नाटो द्वारा अनुरक्षित किया जा रहा है।
वियना अन्तर्राष्ट्रीय विमानक्षेत्र
वियना अन्तर्राष्ट्रीय विमानक्षेत्र (), श्वेचैट में राजधानी वियना से दक्षिण पूर्व में स्थित विमानक्षेत्र है। यह ऑस्ट्रिया का सबसे बड़ा एवं व्यस्ततम विमानक्षेत्र है। इस विमानक्षेत्र को प्रायः श्चेचैट नाम से जाना जाता है, जिस क्षेत्र में यह स्थित है। यह विमानक्षेत्र बोइंग 747, एयरबस A340 एवं एयरबस A380 जैसे बड़े विमानक्षेत्रों के अवतरण की क्षमता है। यहां ऑस्ट्रियन एयरलाइंस एवं इसकी सहभागी कंपनियों का हब भी है।
वर्ष २०११ में विमानक्षेत्र ने कुल 21,106,292 यात्री एवं 246,157 विमान यातायात वहन किये जो पिछले वर्ष २०१० की अपेक्षा क्रमशः 7.2% एवं 0.0% वृद्धि है।
मानस अन्तर्राष्ट्रीय विमानक्षेत्र
मानस अन्तर्राष्ट्रीय विमानक्षेत्र () किर्घिस्तान की राजधानी बिश्केक से उत्तर-उत्तर पश्चिम दिशा में स्थित है।
यह विमानक्षेत्र २४ घंटे प्रचालन के लिये उपलब्ध रहता है एवं यहां का उपस्कर अवतरण प्रणाली उपकरण ICAO की CAT II मानक का है, जो विमान को ३५० मीटर दॄश्यता एवं ३० मी. सीलिंग उपलब्ध कराता है। यहीं मानस एयर बेस भि स्थापित है।
२००७ में यहां 625,500 यात्रियों का आवागमन हुआजो पिछले वर्ष से 21% अधिक था।
सुनील मुखी
सुनील मुखी एक भारतीय सैध्दांतिक भौतिक शास्त्री हैं जो स्ट्रिंग सिद्धांत, क्वांटम क्षेत्र सिद्धान्त और कण भौतिकी के क्षेत्र में काम करते हैं।
उन्होंने से १९८१ में सैध्दांतिक भौतिक विज्ञान में पीएचडी प्राप्त की। सैध्दांतिक भौतिकी अन्तर्राष्ट्रीय केन्द्र, ट्रिएस्ट इटली में दो वर्ष व्यतीत करने के बाद, वे वापस भारत आ गये, जहाँ १९८४ से टाटा मूलभूत अनुसन्धान संस्थान में अपनी सेवाएं दी। नवम्बर २०१२ से, वे भारतीय विज्ञान शिक्षा एवं अनुसंधान संस्थान, पुणे में भौतिक विज्ञान विभागाध्यक्ष के रूप में अपनी सेवाएं दे रहे हैं।
आपके अधिकतर प्रकाशन स्ट्रिंग सिद्धांतों के मूलभूत गुणधर्मों और अतिसममितिय द्विविमय क्षेत्र सिद्धांत जो कि स्ट्रिंगों की जगतास्तरण (वर्ल्ड-शीट) गतिकी की व्याख्या करते हैं, की अनुकोणी निश्चरता, सूचकांक प्रमेय की सहायता से अतिसममितीय सोलिटोंनों का अध्ययन, स्ट्रिंग सिद्धांत व एम-सिद्धांत में नई द्वैतता का आविष्कार, अतिसममितीय अवस्थाओं के रूप में स्ट्रिंग नेटवर्कों की पहचान और एम-सिद्धांत के जगत् आयतन (वर्ल्ड वोल्युम) सिद्धांत में नोवेल हिग्स प्रक्रिया का आविष्कार से सम्बंधित परिणाम रहे हैं।
ई॰ सन् २००२ में उन्होनें कुमाऊँ विश्वविद्यालय के कुलपति द्वारा साहित्यिक चोरी के दृष्टांत की शृंखला खोलने में, भूमिका निभाई। फलतः कुलपति को राष्ट्रीय समिति द्वारा दोषी करार दिया गया और त्याग पत्र दे दिया।
भौतिकी के साथ-साथ मुखी अन्य क्षेत्रों में भी अभिरूचि रखते हैं विशेषकर भारतीय शास्त्रीय संगीत जिसके लिए उन्होनें एक वेबपृष्ठ भी बनाया है। वे "तन्तु-जाल" नामक ब्लॉग भी लिखते हैं।
डॉ॰ मुखी भारतीय विज्ञान अकादमी और भारतीय राष्ट्रीय विज्ञान अकादमी के सहचर हैं तथा १९९९ में शांति स्वरूप भटनागर विज्ञान एवं प्रौद्योगिकी पुरस्कार और २००८ का जे॰ सी॰ बोस फैलोशिप प्राप्त किया। वे जर्नल ऑफ़ हाई एनर्जी फिजिक्स (Journal of High Energy Physics) की शुरूआत से ही उसके संपादक हैं।
डॉ॰ मुखी मिशिगन में स्ट्रिंग २०००, कैम्ब्रिज में स्ट्रिंग २००२, जिनेवा में स्ट्रिंग २००८ अंतरराष्ट्रीय सम्मेलनों के आमंत्रित वक्ता रहे हैं। वे मुम्बई में आयोजित स्ट्रिंग २००१ - जिसने डेविड ग्रॉस, स्टीफन हॉकिंग और एडवर्ड विटेन तथा क्षेत्र के अन्य दिग्गजों के भाग लेने के कारण प्रसिद्धि प्राप्त की, के आयोजकों में से एक रहे हैं। उन्होनें सैद्धांतिक भौतिकी की कई उन्नत सकूलों में व्याख्यान दिये हैं।
जिब्राल्टर का ध्वज
जिब्राल्टर का ध्वज () ब्रिटिश प्रवासी शासित प्रदेश जिब्राल्टर का राष्ट्रीय ध्वज है। इसे 10 जुलाई 1502 को रॉयल वारंट कैस्टाईल की महारानी इज़ाबेला प्रथम द्वारा प्रदान किया था।
= जिब्राल्टर का ध्वज = ध्वज को वर्ष 1982 में नियमित किया गया था। यह दो एक के बाद एक सफेद रंग की व एक लाल रंग की क्षैतिज पट्टियों से बना हुआ है। इसके बीच में तीन मीनारदार कैसल है, जो पूर्ण रूप से झंडे के सफ़ेद भाग में स्थित है। कैसल के मुख्य प्रवेशद्वार से स्वर्ण रंग की चाबी लटकी हुई है जिसका मुख्य भाग लाला रंग की पट्टी के केंद्र में है। जिब्राल्टर का ध्वज अन्य ब्रिटिश प्रवासी शासित प्रदेशो से इस तरह है अलग है कि इसमें ब्रिटिश प्रतीक का प्रयोग नहीं है। इसका ध्वज जिब्राल्टर में स्थित किसी भी कैसल से मेल नहीं खाता है परन्तु यह माना जाता है कि यह जिब्राल्टर की गढ़ी का प्रतीक है। कैसल से लटकी हुई चाबी इसकी महत्वता को दर्शाती है।
ऑसेलॉट
ऑसेलॉट​ (), जिसे बौना तेन्दुआ () भी कहा जाता है एक प्रकार की जंगली बिल्ली है जो दक्षिण अमेरिका, मध्य अमेरिका और मेक्सिको में पाई जाती है। कुछ सूत्रों के हवाले से यह संयुक्त राज्य अमेरिका के टेक्सास राज्य में और कैरिबियाई सागर के त्रिनिदाद द्वीप पर देखी जा चुकी है। यह देखने में पालतू बिल्ली जैसी है हालांकि इसकी ख़ाल जैगुआर और बादली तेन्दुए जैसी होती है। किसी ज़माने में इनकी ख़ाल के लिए यह लाखो की संख्या में मारे गए लेकिन फिर इन्हें बचने के लिए इन्हें 1972 से 1996 काल में विलुप्तप्राय जाति घोषित कर दिया गया। इनकी आबादी बढ़ी और 2008 आईयूसीएन लाल सूची में इन्हें संकटमुक्त कहा गया है।
ऑसेलॉट की लम्बाई 68 से 100 सेमी की होती है जिसके अतिरिक्त 26 से 45 सेमी की दुम होती है। इसका वज़न 8 से 18 किलो के बीच होता है, हालांकि इस से भी बड़े जानवर कभी-कभार मिल जाते हैं। लेपरडस जंगली बिल्लियों के वंश में ज़्यादातर छोटी अकार की बिल्लियाँ होती हैं और ऑसेलॉट उनमें सबसे बड़ा है। इसकी ख़ाल मुलायम और रंग ख़ाकी-लाल से भूरे के बीच होता है। इसपर बने धब्बे एकत्रित होकर इसपर धारियों जैसे डिज़ाइन बना देते हैं। हर कान के पीछे एक सफ़ेद धब्बा होता है जिसे जीववैज्ञानिक 'ओसेली' () या 'नकली आँख' कहते हैं। इसकी लम्बी पूँछ पर काली धारी होती है।
ऑसेलॉट निशाचरता (रात को सक्रियता) दिखता है और अपना निजी क्षेत्र चुनकर उसकी जी-जान से रक्षा करता है। क्षेत्रीय नियंत्रण के लिए ऑसेलॉटों में प्रखर लड़ाइयाँ होती हैं और वे मरने तक लड़ने को तैयार रहते हैं। यह जानवर अपने क्षेत्र को मूत्र से चिह्नित करता है। इस अकेला ही रहना पसंद है और नर-मादा केवल ब्याहने के लिए ही मिलते हैं और फिर अलग हो जाते हैं। दिन के वक़्त यह सोते हैं और उस समय कभी-कभी दूसरे ऑसेलॉट के अपने क्षेत्र में आने को भी अनदेखा कर के सह लेते हैं। नरों का क्षेत्र 3.5 से 46 वर्ग किमी और मादाओं का क्षेत्र 0.8 से 15 वर्ग किमी का होता है। यह अपने से छोटे स्तनधारियों (ख़रगोश, चूहे, ओपॉसमों), गिरगिटों, कछुओं, मेंढकों, पक्षियों, केकड़ों और मछलियों को ग्रास बनाते हैं। इनकी सूंघने और देखने की शक्तियाँ दोनों बहुत तेज़ होती हैं।
बहुत सी अन्य जंगली बिल्लियों की तरह ऑसेलॉटों को भी पालतू बनाया जा सकता है। प्रसिद्द स्पेनी चित्रकार सेल्वाडोर दाली ने एक 'बाबू' नामक ऑसेलॉट पाला हुआ था जिसे वह समुद्री जहाज़ों पर भी अपने साथ लाया करते थे। प्राचीन पेरू की मोचे सभ्यता में इसे एक पवित्र जानवर मानकर ऑसेलॉट को पूजा जाता था।
गूसबम्प्स (टीवी श्रृंखला)
गूसबम्प्स (अंग्रेज़ी: Goosebumps), आर.एल. स्टाईन द्वारा रचित 'गूसबम्प्स' पुस्तकों पर आधारित, बच्चों के लिए एक डरावनी टेलीविजन सीरीज़ है | यह शो पहले कनाडा में टीवी पर दिखाया गया था और भारत में जेटिक्स चैनल पर २००६ से २००९ तक ब्रॉडकास्ट किया गया। यह हिंदी में भी डब किया गया है। जेटिक्स चैनल के बंद होने के बाद, यह अब डिज़्नी एक्स डी चैनल पर दिखाया जाता है।
२०१० में, फिर से इस शो की रन वर्तमान में अभी भी कर रहे हैं भारत में डिज्नी XD पर प्रसारण।
गूसबम्प्स एपिसोड की सूची
यह कनाडा के बच्चों के टेलीविजन श्रृंखला गूसबम्प्स (अंग्रेज़ी: Goosebumps) से प्रकरणों की एक सूची है। मूल रूप से उत्तरी अमेरिका में १९९५-१९९८ से भाग गया। शो भारत में प्रसारित और जेटिक्स पर २००६-२००९ से भाग गया।
लंदन हीथ्रो विमानक्षेत्र
लंदन हीथ्रो हवाईअड्डा या हीथ्रो इंग्लैंड की राजधानी लंदन को सेवा देने वाला प्रधान विमानक्षेत्र है। यह पश्चिम लंदन के हिलिंग्डन में स्थापित है और यात्री यातायात संख्या के आंकड़ों के अनुसार यूनाइटेड किंगडम का व्यस्ततम विमानक्षेत्र एवं विश्व का तृतीय व्यस्ततम विमानक्षेत्र (२०१२ के अनुसार) है जहां विश्व के किसी भी अन्य हवाइअड्डे की तुलना में सर्वाधिक अन्तर्राष्ट्रीय यात्री आवागमन संपन्न होता है। यात्री यातायात के अनुसार ही यह यूरोपीय संघ में व्यस्ततम हवाईअड्डे तथा विमान यातायात आंकड़ों के अनुसार यूरोप का तृतीय व्यस्ततम विमानक्षेत्र है जहां से अधिक संख्या वाले विमानक्षेत्रों में पैरिस चार्ल्स डि गॉल एवं फ़्रैक्फ़र्ट विमानक्षेत्र ही आते हैं। हीथ्रो लंदन का प्रमुख विमानक्षेत्र है। इससे पूर्व यहां आर.ए.एफ़. नॉर्थोल्ट तथा उससे पूर्व क्रॉयडन विमानक्षेत्र थे। इनके अलावा गैटविक, साउथएण्ड, स्टैण्डस्टेड, ल्यूटन एवं लंडन सिटी एयरपोर्ट भी रहे हैं। इन सबके साथ लंदन यात्री संख्या के अनुसार विश्व का व्यस्ततम सिटी एयरपोर्ट सिस्टम रहा है जहां के ६ विमानक्षेत्रों से मिलाकर 133,666,888 यात्री आवागमन होते रहे हैं। इससे अधिक संख्या मात्र न्यू यार्क की ही रही है। हीथ्रो विमानक्षेत्र में 76,600 कर्मचारी सीधे कार्यरत हैं तथा 116,000 कर्मचारी किसी अन्य संबंधित कार्यालाय के अधीन यहां कार्यरत हैं। इनके अलावा बड़ी संख्या में ग्लोबल कंपनियों के कार्यालय हीथ्रो के निकटस्थ स्थापित हैं। इन सबके कारण लंदन एक आधुनिक एयरोट्रोपॉलिस बन गया है जो लंदन की GVA संख्या में अनुमानित 2.7% भाग योगदान करता है।
यह हवाइअड्डा बीएए लिमिटेड के स्वामित्व में उसी के द्वारा संचालित है। यही कंपनी यूनाइटेड किंगडम के अन्य ५ विमानक्षेत्रों की स्वामी एवं संचालनकर्ता भी है। बीएए एक अन्तर्राष्ट्रीय कन्सॉर्टियम एफ़.जी.पी टॉपको लि. के अधीन है। टॉपको स्वयं फ़ेरोवियल, कैसे दे डिपो प्लेसमेण्ट ड्यु क्युबेक एवं जी.आई.सी स्पेशल इन्वेस्टमेंट्स के संयुक्त समूह से बना है। हीथ्रो ब्रिटिश एयरवेज़ का प्राथमिक हब है एवं वर्जिन एटलांटिक एयरवेज़ का प्राथमिक प्रचालन बेस भी है।
मनोड़ा
मनोड़ा या मनोड़ो () पाकिस्तान के सिंध प्रान्त की राजधानी कराची के बंदरगाह के ज़रा दक्षिण में स्थित एक छोटा-सा प्रायद्वीप है। इस क्षेत्रफल केवल 2.5 वर्ग किमी है और यह मुख्यभूमि से सैंडस्पिट ()​ नामक एक 12 किमी लम्बी सड़क से जुड़ा हुआ है।
मनोड़ा और उसके आसपास के छोटे द्वीप दक्षिण के अरब सागर और कराची बंदरगाह के बीच हैं और समुद्र की बड़ी लहरों को उस बंदरगाह तक पहुँचने से रोककर बचाव करते हैं। मनोड़ा प्रायद्वीप पर 'सलेहाबाद' नामक एक मछुआरों का गाँव है। मनोड़ा के पूर्व में कियामारी () और क्लिफ़्टन () के तटवर्ती इलाके हैं। प्रायद्वीप के दक्षिणी छोर पर लम्बे 'बीच' (समुद्र के रेतीले किनारे) हैं जिनपर पर्यटक सैर करने और पिकनिक मनाने आते हैं। पाकिस्तानी नौसेना ने भी इस प्रायद्वीप के कुछ भाग में पिछले 50 वर्षों से अपना अड्डा बनाया हुआ है।
मनोड़ा पर वरुण को समर्पित 'श्री वरुण देव मंदिर' स्थित है।
मूरिश दीवार
मूरिश दीवार (), जिसे फिलिप द्वितीय दीवार () के नाम से भी जाना जाता है तथा भूतकाल में म्यूरॅला डे सान रेमोनडो (हिन्दी: सेंट रेमंड की दीवार) के नाम से संदर्भित किया जाता था, ब्रिटिश प्रवासी शासित प्रदेश जिब्राल्टर में स्थित एक रक्षात्मक पर्दा दीवार है। इस दीवार का निर्माण 16वी शताब्दी में हुआ था तथा यह जिब्राल्टर की दक्षिणी किलेबंदी का हिस्सा है। इसका निर्माण कार्य वर्ष 1575 में पूर्ण हुआ था। दीवार खड़ी चट्टान के ऊपर से चार्ल्स पंचम दीवार के निचले अनुभाग के ऊपर से होती हुई जिब्राल्टर की चट्टान की ढलान पर आगे बढ़ती हुई उसके शिखर तक जाती है। यह चार्ल्स पंचम दीवार के उपरी अनुभाग के पूर्व में है तथा अब अपर रॉक नेचर रिजर्व का हिस्सा है।
सितम्बर 1540 में उस्मानी साम्राज्य की सेना ने हेरादीन बार्बारोसा के नेतृत्व में जिब्राल्टर पर आक्रमण कर दिया था। इस हमले में बार्बारोसा ने सत्तर प्रतिशत से ज्यादा जनसंख्या को सम्राज्य का गुलाम बना लिया था। चार्ल्स पंचम दीवार, जिसका मूल नाम "म्यूरॅला डे सान बेनिटो" (हिन्दी: सेंट बेनेडिक्ट की दीवार) था, को 1540 में दक्षिण की तरफ़ से होने वाले भविष्य के हमलो से जिब्राल्टर की चट्टान को बचाने के लिए बनाया गया था। 1552 में इसका निर्माण कार्य आरंभ हुआ। इतालवी सैन्य अभियंता जियोवानी बतिस्ता कालवी ने दीवार में सुधार किए। कालवी ने लगभग की लम्बाई वाली दीवार को इस तरह डिजाइन किया कि यह पूर्व-पश्चिम से सीधी रेखा में समुंद्री तट के पास से गुजरती हुई खड़ी चट्टान तक जाती है। एक धऋ दीवार चट्टान के शिखर से शुरू होती हुई उत्तर-दक्षिण दिशा की तरफ़ जाती है तथा वक्र रूप लेती हुई द रॉक की चोटी पर खत्म होती है।
फ़िलिप द्वितीय के पास 1558 में चार्ल्स पंचम के पश्चात स्पेन का सम्राज्य आया। महाराजा फ़िलिप ने जेनोआ के अभियंता जियोवान जियाकोमो पेलेरी फ्रेटिनो को जिब्राल्टर की किलेबंदी के सुधार का काम ज़ारी रखने के लिए नियुक्त किया। अल फ्रेटिनो ने निर्णय लिया कि धऋ दीवार को परित्यक्त कर दिया जाए और कालवी की वक्र रूप वाली दीवार जिसका काम पूरा हो चुका था उसे ध्वस्त कर देना चाहिए। इसके बजाए उन्होंने सोचा कि उपरी दीवार को बना कर निचली दीवार में मिला कर चट्टान के ऊपर से द रॉक के शिखर तक ले जाना चाहिए। अल फ्रेटिनो की उपरी दीवार का काम 1575 में पूरा हो गया जो कालवी की वक्र दीवार के उत्तर में थी। यह जिब्राल्टर की चट्टान की ढलान पर होती हुई सिग्नल स्टेशन तक जाती है।
देबल
देबल () एक प्राचीन भारतीय बंदरगाह थी जो आधुनिक पाकिस्तान के सिंध प्रान्त की राजधानी कराची के पास स्थित थी। यह मनोड़ा प्रायद्वीप के पास थी। इसका नाम पास के एक महान मंदिर पर 'देवल' पड़ा था जो बिगड़कर 'देबल' बन गया। यह मकरान के तटवर्ती रेगिस्तान के पूर्वी छोर पर था।
इतिहासकारों के अनुसार देबल में पहली सदी ईसवी से बस्ती बनी हुई थी और धीरे-धीरे यह एक बहुत ही महत्वपूर्ण बंदरगाह बन गया। यहाँ बहुत से सिन्धी नाविकों का ठिकाना था जो दूर-दूर तक समुद्री व्यापार में जुटे थे। देबल में कुछ सिन्धी समुद्री डाकू भी अड्डा बनाए हुए थे, जिनमें बवारिज प्रसिद्ध थे जो अक्सर अरब नौकाओं पर डाके डालते थे। 643 ईसवी में अरबों ने देबल बंदरगाह पर हमला किया लेकिन वे 'देबल के युद्ध' में स्थानीय चच राज्य के राज्यपाल द्वारा हराए गए और उनका सरदार मारा गया। आगे चलकर यहाँ के डाकुओं ने एक बार कुछ अरब नौकाओं पर से अरब महिलाओं को पकड़कर बंदी बना लिया। अरबों के इराक़ में राज्यपाल हज्जाज बिन युसुफ़ ने सिंध के राजा दाहिर सेन से उन्हें छुड़वाने की मांग की तो राजा ने कहा कि डाकू उसकी नहीं सुनते हैं। इसे घटना को बहाना बनाकर अरबों ने सिंध पर हमले किये। मुहम्मद बिन क़ासिम के 711 ईसवी में हमले के बाद देबल और सिंध पर उमय्यद ख़िलाफ़त का क़ब्ज़ा हो गया और फिर इसका प्रशासन पास के मंसूरा और ठठ्ठा शहरों से किया गया। देबल को काफ़ी हद तक ध्वस्त कर दिया गया। मन्दिर नष्ट किए गए और उसके स्थान पर मस्जिदें खड़ी की गई,१७ वर्ष तथा उससे अधिक उम्र के सभी पुरुषों का वध कर दिया गया और उसके बच्चों तथा स्त्रियों को दास बना लिया गया।
सम्माँ राजवंश
सम्माँ राजवंश () या सम्मा राजवंश () 1335 ईसवी से 1520 ईसवी काल में सिंध तथा बलोचिस्तान व पंजाब के कुछ हिस्सों में राज किया था। उनकी राजधानी ठठ्ठा शहर था। इस वंश की स्थापना जाम उनड़​ () ने की थी। उन्होंने सिंध में कुछ महान पुरातन-स्थल छोड़े हैं जिनमें ठठ्ठा का शाही समाधि-क्षेत्र शामिल है। इस राजवंश के बाद सिंध में अरग़ून​ राजवंश का क़ब्ज़ा हो गया।